title: 2007/825/CE: Decizia Consiliului din 8 noiembrie 2007 privind încheierea Acordului dintre Comunitatea Europeană și Republica Serbia privind facilitarea eliberării vizelor

text:
               19.12.2007

               RO

               Jurnalul Oficial al Uniunii Europene

               L 334/136

         DECIZIA CONSILIULUI
   din 8 noiembrie 2007
   privind încheierea Acordului dintre Comunitatea Europeană și Republica Serbia privind facilitarea eliberării vizelor
   (2007/825/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (b) punctele (i) și (ii), coroborat cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat, în numele Comunității Europene, un acord cu Republica Serbia privind facilitarea eliberării vizelor.

               (2)

               Acordul a fost semnat, în numele Comunității Europene, la 18 septembrie 2007, sub rezerva eventualei sale încheieri la o dată ulterioară, în conformitate cu decizia Consiliului adoptată la 18 septembrie 2007.

               (3)

               Acordul ar trebui aprobat.

               (4)

               Acordul instituie un Comitet mixt de gestionare a acordului, care își poate adopta regulamentul de procedură. Este necesar să se prevadă o procedură simplificată pentru stabilirea poziției Comunității în această situație.

               (5)

               În conformitate cu Protocolul privind poziția Regatului Unit și a Irlandei și cu Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda nu participă la adoptarea prezentei decizii, nu își asumă obligații în temeiul prezentei decizii și aceasta nu li se aplică.

               (6)

               În conformitate cu Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu își asumă obligații în temeiul prezentei decizii și aceasta nu i se aplică,

         DECIDE:
   Articolul 1
   Acordul dintre Comunitatea Europeană și Republica Serbia privind facilitarea eliberării vizelor se aprobă prin prezenta decizie în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează la notificarea prevăzută la articolul 14 alineatul (1) din acord (2).
   Articolul 3
   Comisia, asistată de experți din statele membre, reprezintă Comunitatea în cadrul Comitetului mixt de experți, instituit prin articolul 12 din acord.
   Articolul 4
   După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt de experți în ceea ce privește adoptarea regulamentului de procedură al acestui comitet, astfel cum este prevăzut la articolul 12 alineatul (4) din acord.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 noiembrie 2007.

            Pentru Consiliu

            Președintele

         R. PEREIRA

      (1)  Aviz adoptat la 24 octombrie 2007 (nepublicat încă în Jurnalul Oficial).

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
   ACORD
   între Comunitatea Europeană și Republica Serbia privind facilitarea eliberării vizelor
   COMUNITATEA EUROPEANĂ, denumită în continuare „Comunitatea”;
   și
   REPUBLICA SERBIA, denumite în continuare „părțile”;
   AVÂND ÎN VEDERE perspectiva europeană a Republicii Serbia, deschiderea negocierilor pentru Acordul de stabilizare și asociere (ASA) dintre Comunitatea Europeană/statele membre ale UE și Republica Serbia, precum și Parteneriatul european adoptat de Consiliu în ianuarie 2006;
   REAFIRMÂND intenția de a avea relații strânse de cooperare în cadrul viitoarelor structuri ale ASA în favoarea liberalizării regimului vizelor între Republica Serbia și Uniunea Europeană, în acord cu concluziile reuniunii la nivel înalt UE-Balcanii de Vest care a avut loc la Salonic, la 21 iunie 2003;
   DORIND, ca un prim pas concret către introducerea regimului de călătorie fără viză, facilitarea contactelor între persoane ca o condiție esențială pentru dezvoltarea constantă a relațiilor economice, umanitare, culturale, științifice și de altă natură, prin facilitarea eliberării vizelor pentru cetățenii Republicii Serbia;
   ȚINÂND SEAMA de faptul că toți cetățenii UE sunt scutiți de obligativitatea vizelor atunci când călătoresc în Republica Serbia pentru o perioadă de până la 90 de zile sau atunci când tranzitează teritoriul acesteia;
   RECUNOSCÂND că, în cazul în care Republica Serbia ar reintroduce obligativitatea vizelor pentru cetățenii UE, aceleași facilități acordate în temeiul prezentului acord cetățenilor Republicii Serbia ar fi în mod automat aplicate cetățenilor UE, în baza principiului reciprocității;
   RECUNOSCÂND că facilitarea eliberării vizelor nu ar trebui să conducă la migrație ilegală și
   ACORDÂND O atenție specială securității și readmisiei;
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei;
   LUÂND ÎN CONSIDERARE Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Danemarcei,
   CONVIN DUPĂ CUM URMEAZĂ:
   Articolul 1
   Scopul și domeniul de aplicare
   (1)   Scopul prezentului acord este de a facilita eliberarea vizelor pentru cetățenii Republicii Serbia, pentru o perioadă de ședere de până la 90 de zile, în decurs de 180 de zile.
   (2)   În cazul în care Republica Serbia ar reintroduce obligativitatea vizelor pentru cetățenii UE sau pentru anumite categorii de cetățeni UE, aceleași facilități acordate în temeiul prezentului acord cetățenilor Republicii Serbia ar fi în mod automat aplicate cetățenilor UE în cauză, în baza principiului reciprocității.
   Articolul 2
   Clauză generală
   (1)   Măsurile de facilitare a eliberării vizelor prevăzute în prezentul acord se aplică cetățenilor Republicii Serbia numai în măsura în care aceștia nu sunt scutiți de obligativitatea vizelor în temeiul actelor cu putere de lege și actelor administrative ale Comunității sau ale statelor membre, în temeiul prezentului acord sau al altor acorduri internaționale.
   (2)   Legislația națională a Republicii Serbia sau a statelor membre sau dreptul comunitar se aplică aspectelor care nu sunt reglementate prin dispozițiile prezentului acord, cum ar fi refuzul de eliberare a unei vize, recunoașterea documentelor de călătorie, dovada mijloacelor suficiente de subzistență, refuzul intrării și măsurile de expulzare.
   Articolul 3
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Danemarcei, a Republicii Irlanda și a Regatului Unit;

               (b)

               „cetățean al Uniunii Europene” înseamnă un resortisant al unui stat membru, astfel cum este definit acesta din urmă la punctul (a);

               (c)

               „cetățean al Republicii Serbia” înseamnă orice persoană care deține naționalitatea Republicii Serbia în conformitate cu legislația națională a acesteia;

               (d)

               „viză” înseamnă o autorizație eliberată de un stat membru sau o decizie adoptată de un astfel de stat, care este necesară în scopul:

                           —

                           de a intra pe teritoriul unuia sau mai multor state membre în vederea unei șederi a cărei durată prevăzută nu depășește 90 de zile în total;

                           —

                           de a intra pe teritoriului unuia sau mai multor state membre în vederea tranzitării acestuia.

               (e)

               „persoană care rezidă în mod legal” înseamnă un cetățean al Republicii Serbia autorizat sau îndreptățit să stea mai mult de 90 de zile pe teritoriul unui stat membru, în temeiul legislației comunitare sau naționale.

         Articolul 4
   Documente justificative privind scopul călătoriei
   (1)   Pentru următoarele categorii de cetățeni ai Republicii Serbia, sunt suficiente următoarele documente pentru justificarea scopului călătoriei pe teritoriul celeilalte părți:

               (a)

               pentru membrii delegațiilor oficiale care, ca urmare a unei invitații oficiale adresate Republicii Serbia, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre:

                           —

                           o scrisoare emisă de o autoritate a Republicii Serbia, care să confirme că solicitantul este un membru al delegației acestei țări care călătorește pe teritoriul celeilalte părți în scopul participării la evenimentele menționate anterior, scrisoare însoțită de o copie a invitației oficiale;

               (b)

               pentru oamenii de afaceri și reprezentanții organizațiilor de afaceri:

                           —

                           o invitație scrisă din partea unei persoane juridice sau societăți-gazdă, a unei organizații, birou sau filială a unei astfel de persoane juridice sau societăți, a unor autorități locale sau naționale ale statelor membre sau a comitetelor de organizare a târgurilor și expozițiilor, a conferințelor și simpozioanelor organizate pe teritoriile statelor membre, invitație aprobată de Camera de comerț a Republicii Serbia;

               (c)

               pentru conducătorii auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Serbia:

                           —

                           o solicitare scrisă din partea societății naționale sau asociației transportatorilor din Republica Serbia care prestează servicii de transport rutier internațional, care să menționeze scopul, durata și frecvența călătoriilor;

               (d)

               pentru membrii personalului de pe trenuri, vagoane frigorifice și locomotive, care călătoresc pe teritoriile statelor membre:

                           —

                           o solicitare scrisă din partea societății de căi ferate competente din Republica Serbia, în care se specifică scopul, durata și frecvența călătoriilor;

               (e)

               pentru jurnaliști:

                           —

                           un certificat sau un alt document eliberat de o organizație profesională, care să demonstreze că persoana în cauză este un jurnalist calificat, precum și un document eliberat de angajatorul persoanei în cauză, care stipulează că scopul călătoriei îl reprezintă desfășurarea unei activități de natură jurnalistică;

               (f)

               pentru persoanele care participă la activități științifice, culturale și artistice, inclusiv programe de schimb între universități și de altă natură:

                           —

                           o invitație scrisă din partea organizației-gazdă de a participa la aceste activități;

               (g)

               pentru elevii, studenții instituțiilor universitare și post-universitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe:

                           —

                           o invitație scrisă sau o adeverință de înscriere din partea universității, colegiului sau școlii-gazdă sau carnete de student sau certificate pentru cursurile care vor fi urmate;

               (h)

               pentru participanții la evenimente sportive internaționale și persoanele care îi însoțesc în calitate profesională:

                           —

                           o invitație scrisă din partea organizației-gazdă: autorități competente, federații sportive sau comitete olimpice naționale ale statelor membre;

               (i)

               pentru participanții la programe oficiale de schimb organizate de orașe și localități înfrățite:

                           —

                           o invitație scrisă din partea conducătorilor administrației/primarilor acestor orașe și localități;

               (j)

               pentru rudele apropiate – soț/soție, copii (inclusiv copii adoptați), părinți (inclusiv tutorii), bunici și nepoți – care vizitează cetățeni ai Republicii Serbia care rezidă în mod legal pe teritoriul statelor membre:

                           —

                           o invitație scrisă din partea gazdei;

               (k)

               pentru vizitarea cimitirelor civile și militare:

                           —

                           un document oficial care să confirme existența și conservarea mormântului, precum și legătura de rudenie sau alt tip de legătură dintre solicitant și decedat;

               (l)

               pentru persoanele care asistă la ceremonii funerare:

                           —

                           un document oficial care să confirme decesul, precum și legătura de rudenie sau alt tip de legătură dintre solicitant și decedat;

               (m)

               pentru persoanele care călătoresc în scopuri medicale și persoanele care trebuie să le însoțească:

                           —

                           un document oficial din partea instituției medicale, care să confirme necesitatea îngrijirii medicale în această instituție și necesitatea de a fi însoțit, precum și dovada mijloacelor financiare suficiente pentru achitarea tratamentului medical;

               (n)

               pentru reprezentanții organizațiilor societății civile care întreprind călătorii în scopul formării profesionale, al participării la seminarii, conferințe, inclusiv în cadrul programelor de schimb:

                           —

                           o invitație scrisă din partea organizației-gazdă, o confirmare că persoana respectivă reprezintă organizația societății civile, precum și dovada constituirii unei astfel de organizații de la registrul competent, eliberată de o autoritate de stat, în conformitate cu legislația națională;

               (o)

               pentru reprezentanții comunităților religioase din Republica Serbia:

                           —

                           o invitație scrisă din partea comunității religioase înregistrate în Republica Serbia, în care se specifică scopul, durata și frecvența călătoriilor;

               (p)

               pentru membrii profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre:

                           —

                           o invitație scrisă din partea organizației-gazdă care să confirme că persoana respectivă participă la eveniment;

               (q)

               pentru persoanele care călătoresc în scop turistic:

                           —

                           un certificat sau bon de călătorie de la o agenție de voiaj sau operator turistic acreditat de statele membre în cadrul cooperării consulare locale, care să confirme rezervarea unei călătorii organizate.

         (2)   Invitația scrisă menționată la alineatul (1) al prezentului articol cuprinde următoarele elemente:

               (a)

               pentru persoanele invitate: numele și prenumele, data nașterii, sexul, cetățenia, numărul actului de identitate, data și scopul călătoriei, numărul intrărilor și, dacă este cazul, numele soțului/soției și copiilor care însoțesc persoana invitată;

               (b)

               pentru persoana care invită – numele, prenumele și adresa; sau

               (c)

               pentru persoana juridică, societatea sau organizația care invită – denumirea completă și adresa, precum și

                           —

                           în cazul în care invitația este făcută de o organizație, numele și funcția persoanei care o semnează;

                           —

                           în cazul în care persoana care invită este o persoană juridică sau societate, sau un birou sau filială a unei astfel de persoane juridice sau societăți stabilite pe teritoriul unui stat membru, numărul de înregistrare, astfel cum este prevăzut de legislația națională a statului membru în cauză.

         (3)   Pentru categoriile de persoane menționate la alineatul (1) al prezentului articol, toate categoriile de vize sunt eliberate în conformitate cu procedura simplificată, fără a se mai cere altă justificare, invitație sau validare referitoare la scopul călătoriei, prevăzută de legislația statelor membre.
   Articolul 5
   Eliberarea vizelor cu intrări multiple
   (1)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de până la cinci ani, pentru următoarele categorii de persoane:

               (a)

               membri ai guvernelor și parlamentelor naționale și provinciale/regionale, ai curții constituționale și ai curții supreme de casație, dacă aceștia nu sunt scutiți de obligativitatea vizelor prin prezentul acord, în vederea exercitării atribuțiilor ce le revin, cu termen de valabilitate limitat la mandatul pentru funcția deținută, în cazul în care acesta nu depășește cinci ani;

               (b)

               membri ai delegațiilor oficiale care, ca urmare a unei invitații oficiale adresate Republicii Serbia, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre:

               (c)

               soți/soții și copii (inclusiv copii adoptați), care nu depășesc vârsta de 21 de ani sau sunt în întreținere și părinți care vizitează cetățeni ai Republicii Serbia care rezidă în mod legal pe teritoriul statelor membre, cu valabilitate limitată la cea a permisului de ședere al acestora.

         (2)   Misiunile diplomatice și oficiile consulare ale statelor membre eliberează vize cu intrări multiple cu termen de valabilitate de până la un an pentru următoarele categorii de persoane, cu condiția ca, în decursul anului precedent, aceștia să fi obținut cel puțin o viză, să o fi utilizat în conformitate cu legislația privind intrarea și șederea în statul vizitat și să existe motive pentru solicitarea unei vize cu intrări multiple:

               (a)

               membri ai delegațiilor oficiale care, ca urmare a unei invitații oficiale adresate Republicii Serbia, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (b)

               oameni de afaceri și reprezentanți ai organizațiilor de afaceri care călătoresc în mod regulat în statele membre;

               (c)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Serbia;

               (d)

               membri ai personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (e)

               jurnaliști;

               (f)

               persoane care participă la activități științifice, culturale și artistice, inclusiv programe de schimb între universități și de altă natură, care călătoresc în mod regulat în statele membre;

               (g)

               studenți ai instituțiilor universitare și postuniversitare care întreprind călătorii de studii sau formare profesională, inclusiv în cadrul programelor de schimb;

               (h)

               participanți la evenimente sportive internaționale și persoanele care îi însoțesc în calitate profesională;

               (i)

               participanți la programe oficiale de schimb organizate de orașe și localități înfrățite;

               (j)

               persoane care călătoresc în scopuri medicale și persoanele care trebuie să le însoțească;

               (k)

               reprezentanți ai organizațiilor societății civile care călătoresc în mod regulat în statele membre în scopul formării profesionale, al participării la seminarii, conferințe, inclusiv în cadrul programelor de schimb;

               (l)

               reprezentanți ai comunităților religioase înregistrate în Republica Serbia, care călătoresc în mod regulat în statele membre;

               (m)

               membri ai profesiilor liberale care participă la expoziții internaționale, conferințe, simpozioane, seminarii sau alte evenimente similare, care călătoresc în mod regulat în statele membre.

         (3)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de minim doi ani și maxim cinci pentru categoriile de persoane menționate la alineatul (2) al prezentului articol, cu condiția ca, în decursul ultimilor doi ani, aceștia să fi utilizat vize cu intrări multiple de un an, în conformitate cu legislația privind intrarea și șederea pe teritoriul statului vizitat și motivele pentru solicitarea unei vize cu intrări multiple să fie încă valabile.
   (4)   Perioada totală de ședere pe teritoriul statelor membre a persoanelor menționate la alineatele (1)-(3) ale prezentului articol nu trebuie să depășească 90 de zile, în decurs de 180 de zile.
   Articolul 6
   Taxe pentru procesarea cererilor de viză
   (1)   Taxa pentru procesarea cererilor de viză depuse de cetățenii Republicii Serbia este de 35 €.
   Suma menționată mai sus poate fi modificată în conformitate cu procedura prevăzută la articolul 14 alineatul (4).
   În cazul în care Republica Serbia reintroduce obligativitatea vizelor pentru cetățenii UE, taxa de viză percepută de Republica Serbia nu depășește 35 € sau suma convenită în cazul în care taxa este modificată în conformitate cu procedura prevăzută la articolul 14 alineatul (4).
   (2)   Sunt scutite de plata taxelor pentru procesarea cererilor de viză următoarele categorii de persoane:

               (a)

               membri ai delegațiilor oficiale care, ca urmare a unei invitații oficiale adresate Republicii Serbia, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriile statelor membre;

               (b)

               membri ai guvernelor și parlamentelor naționale și provinciale/regionale, ai curții constituționale și ai curții supreme de casație, dacă aceștia nu sunt scutiți de obligativitatea vizelor prin prezentul acord;

               (c)

               persoane care participă la activități științifice, culturale și artistice, inclusiv programe de schimb între universități și alte tipuri de programe de schimb;

               (d)

               elevi, studenți ai instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe;

               (e)

               participanți la evenimente sportive internaționale și persoanele care îi însoțesc în calitaet profesională;

               (f)

               participanți la programe oficiale de schimb organizate de orașe și localități înfrățite;

               (g)

               persoane cu handicap și persoanele care le însoțesc, dacă este cazul;

               (h)

               reprezentanți ai organizațiilor societății civile care călătoresc în scopul participării la reuniuni, seminarii, programe de schimb sau cursuri de formare;

               (i)

               persoane care au prezentat documente care dovedesc necesitatea călătoriei în scopuri umanitare, inclusiv pentru urmarea unui tratament medical urgent și persoana însoțitoare, sau care participă la funeraliile unei rude apropiate sau vizitează o rudă apropiată care este grav bolnavă;

               (j)

               jurnaliști;

               (k)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Serbia;

               (l)

               membri ai personalului de pe trenuri, de pe vagoane frigorifice și locomotive, care călătoresc pe teritoriile statelor membre;

               (m)

               rude apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ai Republicii Serbia care rezidă în mod legal pe teritoriul statelor membre;

               (n)

               reprezentanți ai comunităților religioase înregistrate în Republica Serbia, care călătoresc în mod regulat în statele membre;

               (o)

               membri ai profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre;

               (p)

               pensionari;

               (q)

               copii sub 6 ani.

         (3)   Prin derogare de la alineatul (1) de mai sus, Bulgaria și România, care sunt obligate să aplice acquis-ul Schengen, dar care nu eliberează încă vize Schengen, pot scuti cetățenii Republicii Serbia de taxa pentru procesarea cererilor de viză de scurtă ședere, până la data de la care acestea pun în aplicare integral acquis-ul Schengen privind politica în domeniul vizelor, dată care urmează să fie determinată prin decizie a Consiliului.
   Articolul 7
   Durata procedurilor pentru procesarea cererilor de viză
   (1)   Misiunile diplomatice și oficiile consulare ale statelor membre iau o decizie privind cererea de eliberare a vizei în termen de 10 zile calendaristice de la data primirii cererii și a documentelor necesare pentru eliberarea vizei.
   (2)   Termenul pentru luarea deciziei privind cererea de viză se poate prelungi până la 30 de zile calendaristice în cazuri individuale, mai ales atunci când este necesară o analiză detaliată a cererii.
   (3)   Termenul pentru luarea deciziei privind cererea de viză se poate reduce la 3 zile lucrătoare sau mai puțin, în situații urgente.
   Articolul 8
   Călătoriile în cazul documentelor pierdute sau furate
   Cetățenii Uniunii Europene și ai Republicii Serbia care și-au pierdut sau cărora le-au fost furate actele de identitate pe perioada șederii pe teritoriul Republicii Serbia sau al unui stat membru pot părăsi acel teritoriu în baza unor documente de identitate valabile care le conferă dreptul de a trece frontiera, eliberate de misiunile diplomatice sau de oficiile consulare ale statelor membre sau ale Republicii Serbia, fără viză sau altă autorizație.
   Articolul 9
   Prelungirea vizei în circumstanțe excepționale
   Cetățenii Republicii Serbia care nu pot părăsi teritoriul statului membru până la data menționată pe viză din motive de forță majoră beneficiază gratuit de prelungirea vizei, în conformitate cu legislația aplicată de statul de destinație, pentru perioada necesară întoarcerii acestora în statul de reședință.
   Articolul 10
   Pașapoartele diplomatice
   (1)   Cetățenii Republicii Serbia, posesori de pașapoarte diplomatice valabile, pot intra, ieși și tranzita fără viză teritoriile statelor membre.
   (2)   Persoanele menționate la alineatul (1) al prezentului articol pot sta pe teritoriul statelor membre pentru o perioadă de până la 90 de zile, în decurs de 180 de zile.
   Articolul 11
   Valabilitatea teritorială a vizelor
   Sub rezerva normelor și reglementărilor naționale privind securitatea națională a statelor membre și sub rezerva normelor comunitare privind vizele cu valabilitate teritorială limitată, cetățenii Republicii Serbia au dreptul de a călători pe teritoriul statelor membre în aceleași condiții ca și cetățenii Uniunii Europene.
   Articolul 12
   Comitetul mixt de gestionare a acordului
   (1)   Părțile instituie un Comitet mixt de experți (denumit în continuare „comitetul”), alcătuit din reprezentanți ai Comunității Europene și ai Republicii Serbia. Comunitatea este reprezentată de Comisia Comunităților Europene, asistată de experți din statele membre.
   (2)   Comitetul îndeplinește, în special, următoarele atribuții:

               (a)

               monitorizează punerea în aplicare a prezentului acord;

               (b)

               propune modificări și completări la prezentul acord;

               (c)

               soluționează litigiile legate de interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părți și cel puțin o dată pe an.
   (4)   Comitetul își stabilește regulamentul de procedură.
   Articolul 13
   Relația dintre prezentul acord și acordurile bilaterale dintre statele membre și Republica Serbia
   (1)   De la intrarea sa în vigoare, prezentul acord prevalează față de dispozițiile oricărui acord sau aranjament bilateral sau multilateral încheiat între un stat membru și Republica Serbia, în măsura în care dispozițiile acestor acorduri sau aranjamente se referă la aspecte reglementate prin prezentul acord.
   (2)   Dispozițiile acordurilor sau aranjamentelor bilaterale semnate înainte de 1 ianuarie 2007 între un stat membru și Republica Serbia care prevăd scutirea de obligativitatea vizelor pentru posesorii de pașapoarte de serviciu continuă să se aplice pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al republicii Serbia de a denunța sau suspenda acordurile bilaterale respective în acest interval de 5 ani.
   Articolul 14
   Clauze finale
   (1)   Acordul se ratifică sau se aprobă de către părți în conformitate cu procedurile respective ale acestora și intră în vigoare în prima zi a celei de a doua luni care urmează datei la care părțile își notifică reciproc încheierea procedurilor menționate.
   (2)   Prin derogare de la alineatul (1) al prezentului articol, prezentul acord intră în vigoare doar la data la care intră în vigoare Acordul între Comunitatea Europeană și Republica Serbia privind readmisia persoanelor, în cazul în care această dată este ulterioară datei menționate la alineatul (1) al prezentului articol.
   (3)   Prezentul acord se încheie pe perioadă nedeterminată, cu excepția cazului în care este denunțat în conformitate cu alineatul (6) al prezentului articol.
   (4)   Prezentul acord poate fi modificat prin acordul scris al părților. Modificările intră în vigoare după ce părțile și-au notificat reciproc încheierea procedurilor interne necesare în acest sens.
   (5)   Fiecare parte poate suspenda integral sau parțial prezentul acord din motive de ordine publică, de protecție a securității naționale sau a sănătății publice. Decizia de suspendare este notificată celeilalte părți cu 48 de ore înainte de intrarea în vigoare. Partea care a suspendat aplicarea prezentului acord informează cealaltă parte, fără întârziere, în momentul în care motivele suspendării nu se mai aplică.
   (6)   Fiecare parte poate denunța prezentul acord, prin notificare scrisă adresată celeilalte părți. Prezentul acord încetează după 90 de zile de la data unei astfel de notificări.

      Încheiat la Bruxelles, la data de 18 septembrie 2007, în două exemplare, în fiecare dintre limbile oficiale ale părților, fiecare dintre aceste texte fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Европску зајелницу

         За Република Сърбия
         Por la República de Serbia
         Za Republiku Srbsko
         For Republikken Serbien
         Für die Republik Serbien
         Serbia Vabariigi nimel
         Για τη Δημοκρατία της Σερβίας
         For the Republic of Serbia
         Pour la République de Serbie
         Per la Repubblica di Serbia
         Serbijas Republikas vārdā
         Serbijos Respublikos vardu
         A Szerb Köztársaság részéről
         Għar-Repubblika tas-Serbja
         Voor de Republiek Servië
         W imieniu Republiki Serbii
         Pela República da Sérvia
         Pentru Republica Serbia
         Za Srbskú republiku
         Za Republiko Srbijo
         Serbian tasavallan puolesta
         För Republiken Serbien
         За Република Србиjу

   ANEXĂ
   PROTOCOL LA ACORD PRIVIND STATELE MEMBRE CARE NU APLICĂ INTEGRAL ACQUIS-UL SCHENGEN
   Statele membre care sunt obligate să aplice acquis-ul Schengen, dar care nu eliberează încă vize Schengen până la decizia Consiliului în acest sens, eliberează vize naționale a căror valabilitate este limitată la propriul lor teritoriu.
   Aceste state membre pot recunoaște în mod unilateral vizele Schengen și permisele de ședere Schengen în scopul tranzitării teritoriului lor, în conformitate cu Decizia nr. 895/2006/CE a Parlamentului European și a Consiliului din 14 iunie 2006.
   Deoarece Decizia nr. 895/2006/CE a Parlamentului European și a Consiliului din 14 iunie 2006 nu se aplică României și Bulgariei, Comisia Europeană va propune dispoziții similare care să le permită acestor țări să recunoască în mod unilateral vizele Schengen, permisele de ședere și alte documente similare eliberate de alte state membre care nu sunt integrate pe deplin în spațiul Schengen în scopul tranzitării teritoriului lor.
   DECLARAȚIE COMUNĂ PRIVIND DANEMARCA
   Părțile iau act de faptul că prezentul acord nu se aplică procedurilor de eliberare a vizelor de către misiunile diplomatice și oficiile consulare ale Regatului Danemarcei.
   În astfel de circumstanțe, este de dorit ca autoritățile Danemarcei și ale Republicii Serbia să încheie, fără întârziere, un acord bilateral privind facilitarea eliberării vizelor de scurtă ședere în condiții similare cu cele prevăzute în Acordul între Comunitatea Europeană și Republica Serbia.
   DECLARAȚIE COMUNĂ PRIVIND REGATUL UNIT ȘI IRLANDA
   Părțile iau act de faptul că prezentul acord nu se aplică teritoriilor Regatului Unit și Irlandei.
   În astfel de circumstanțe, este de dorit ca autoritățile Regatului Unit, ale Irlandei și ale Republicii Serbia să încheie acorduri bilaterale privind facilitarea eliberării vizelor.
   DECLARAȚIE COMUNĂ PRIVIND ISLANDA ȘI NORVEGIA
   Părțile iau act de relațiile strânse dintre Comunitatea Europeană și Norvegia și Islanda, în special în temeiul acordului din 18 mai 1999 privind asocierea acestor țări la punerea în aplicare și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, Islandei și ale Republicii Serbia să încheie, fără întârziere, acorduri bilaterale privind facilitarea eliberării vizelor de scurtă ședere în condiții similare cu cele prevăzute în Acordul între Comunitatea Europeană și Republica Serbia.
   DECLARAȚIE COMUNĂ PRIVIND CONFEDERAȚIA ELVEȚIANĂ ȘI LIECHTENSTEIN
   (dacă este necesar)
   În cazul în care acordul dintre UE, CE și Confederația Elvețiană privind asocierea acesteia din urmă la punerea în aplicare și dezvoltarea acquis-ului Schengen și protocoalele la acest acord privind Liechtenstein intră în vigoare până la încheierea negocierilor cu Republica Serbia, se va face o declarație similară în ceea ce privește Elveția și Liechtenstein.
   DECLARAȚIA COMUNITĂȚII EUROPENE PRIVIND REVIZUIREA OBLIGATIVITĂȚII VIZELOR PENTRU POSESORII DE PAȘAPOARTE DE SERVICIU
   Deoarece scutirea de la obligativitatea vizelor pentru posesorii de pașapoarte de serviciu prevăzută în acordurile sau aranjamentele bilaterale încheiate înainte de 1 ianuarie 2007 între diferite state membre și Republica Serbia continuă să se aplice doar pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al Republicii Serbia de a denunța sau suspenda acordurile bilaterale respective în acest interval de 5 ani, Comunitatea Europeană va reevalua situația posesorilor de pașapoarte de serviciu în termen de maximum 4 ani de la intrarea în vigoare a prezentului acord, în vederea unei posibile modificări aduse acordului în acest sens, în conformitate cu procedura prevăzută la articolul 14 alineatul (4).
   DECLARAȚIA COMUNITĂȚII EUROPENE PRIVIND ACCESUL SOLICITANȚILOR DE VIZE ȘI ARMONIZAREA INFORMAȚIILOR PRIVIND PROCEDURILE DE ELIBERARE A VIZELOR DE SCURTĂ ȘEDERE ȘI DOCUMENTELE NECESARE PENTRU DEPUNEREA CERERII DE VIZĂ DE SCURTĂ ȘEDERE
   Recunoscând importanța transparenței pentru solicitanții de vize, Comunitatea Europeană reamintește că propunerea legislativă privind reformarea Instrucțiunilor consulare comune în ceea ce privește vizele pentru misiunile diplomatice și oficii consulare, care a fost adoptată la 19 iulie 2006 de către Comisia Europeană și în prezent este pe agenda de discuții a Parlamentului European și a Consiliului, se referă la condițiile de acces al solicitanților de vize la misiunile diplomatice și oficiile consulare ale statelor membre.
   În ceea ce privește informațiile care trebuie puse la dispoziția solicitanților de viză, Comunitatea Europeană consideră că trebuie adoptate măsuri adecvate:
   În general, privind redactarea unor informații de bază pentru solicitanți referitoare la procedura și condițiile de solicitare a vizelor și valabilitatea acestora.
   Comunitatea Europeană va redacta o listă de cerințe minime în scopul de a se asigura că solicitanților de viză sârbi li se pun la dispoziție informații de bază coerente și uniforme și că li se cere să depună, în principiu, aceleași documente justificative.
   Informațiile menționate anterior, inclusiv listele cu agențiile de voiaj sau operatorii turistici acreditați de statele membre în cadrul cooperării consulare locale trebuie difuzate pe scară largă (pe panourile de informații ale consulatelor, prin broșuri, pe pagini de Internet etc.).
   Misiunile diplomatice și oficiile consulare ale statelor membre furnizează informații cu privire la posibilitățile existente în temeiul acquis-ului Schengen de facilitare a eliberării vizelor de scurtă ședere, de la caz la caz.
   Comunitatea Europeană ia act de faptul că autoritățile sârbe s-au declarat pregătite să contribuie la difuzarea informațiilor menționate anterior.
   DECLARAȚIA COMUNITĂȚII EUROPENE PRIVIND FACILITĂȚILE ACORDATE MEMBRILOR FAMILIEI ȘI SOLICITANȚILOR BONA FIDE

   Comunitatea Europeană ia act de sugestia Republicii Serbia de a da o definiție mai largă noțiunii de „membri ai familiei” care ar trebui să beneficieze de facilitarea eliberării vizelor, precum și importanța pe care Republica Serbia o acordă simplificării circulației pentru această categorie de persoane.
   În scopul facilitării mobilității unui număr mai mare de persoane care au legături familiale (în special frați și surori, precum și copiii acestora) cu cetățeni ai Republicii Serbia care au reședința legală pe teritoriul statelor membre, Comunitatea Europeană invită oficiile consulare ale statelor membre să folosească pe deplin posibilitățile oferite de acquis-ul comunitar referitoare la facilitarea eliberării vizei pentru această categorie de persoane, posibilități care includ, în special, simplificarea documentelor justificative cerute solicitanților de viză, scutirea de taxele de procesare și, dacă este cazul, eliberarea de vize cu intrări multiple.
   În plus, Comunitatea Europeană invită de asemenea oficiile consulare ale statelor membre să folosească pe deplin aceste posibilități pentru facilitarea eliberării vizelor către solicitanții bona fide.
   DECLARAȚIE POLITICĂ A BULGARIEI, UNGARIEI ȘI ROMÂNIEI PRIVIND MICUL TRAFIC DE FRONTIERĂ
   Bulgaria, Ungaria și România își exprimă dorința de a începe negociere în vederea unor acorduri bilaterale cu Republica Serbia în scopul punerii în aplicare a regimului privind micul trafic de frontieră, instituit prin Regulamentul (CE) nr. 1931/2006 din 20 decembrie 2006 de stabilire a normelor referitoare la micul trafic de frontieră la frontierele terestre externe ale statelor membre și de modificare a dispozițiilor Convenției Schengen.


title: Decizia (PESC) 2016/1783 a Consiliului din 4 august 2016 privind semnarea și încheierea, în numele Uniunii Europene, a Acordului sub forma unui schimb de scrisori dintre Uniunea Europeană și Republica Islamică Afganistan în ceea ce privește prelungirea aplicării Acordului privind statutul Misiunii de poliție a Uniunii Europene în Afganistan (EUPOL AFGANISTAN)

text:
               8.10.2016

               RO

               Jurnalul Oficial al Uniunii Europene

               L 273/1

         DECIZIA (PESC) 2016/1783 A CONSILIULUI
   din 4 august 2016
   privind semnarea și încheierea, în numele Uniunii Europene, a Acordului sub forma unui schimb de scrisori dintre Uniunea Europeană și Republica Islamică Afganistan în ceea ce privește prelungirea aplicării Acordului privind statutul Misiunii de poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 30 mai 2007, prin Acțiunea comună 2007/369/PESC (1), Consiliul a instituit Misiunea de poliție a Uniunii Europene în Afganistan (EUPOL AFGANISTAN). Mandatul EUPOL AFGANISTAN, astfel cum a fost modificat prin Decizia 2014/922/PESC (2), expiră la 31 decembrie 2016.

               (2)

               La 14 octombrie 2010, Uniunea și Republica Islamică Afganistan au semnat un acord (3) privind statutul EUPOL AFGANISTAN (denumit în continuare „SOMA”). Respectivul acord expiră la 14 octombrie 2016.

               (3)

               În urma adoptării de către Consiliu, la 26 octombrie 2015, a unei decizii de autorizare a începerii negocierilor, Înaltul Reprezentant al Uniunii pentru afaceri externe și politica de securitate a negociat, în conformitate cu articolul 37 din TUE, un acord sub forma unui schimb de scrisori între Uniune și Republica Islamică Afganistan, în vederea prelungirii SOMA astfel încât EUPOL AFGANISTAN să își poată încheia mandatul și misiunea.

               (4)

               Acordul sub forma unui schimb de scrisori ar trebui aprobat,

         ADOPTĂ PREZENTA DECIZIE:
   Articolul 1
   Acordul sub forma unui schimb de scrisori între Uniunea Europeană și Republica Islamică Afganistan privind prelungirea Acordului între Uniunea Europeană și Republica Islamică Afganistan privind statutul Misiunii de poliție a Uniunii Europene în Afganistan (EUPOL AFGANISTAN) se aprobă în numele Uniunii.
   Textul acordului sub forma unui schimb de scrisori se atașează la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze Acordul sub forma unui schimb de scrisori prin care Uniunea își asumă obligații.
   Articolul 3
   Prezenta decizie intră în vigoare la data adoptării sale.

      Adoptată la Bruxelles, 4 august 2016.

            Pentru Consiliu

            Președintele

         M. LAJČÁK

      (1)  Acțiunea comună 2007/369/PESC a Consiliului din 30 mai 2007 privind instituirea Misiunii de Poliție a Uniunii Europene în Afganistan (EUPOL AFGANISTAN) (JO L 139, 31.5.2007, p. 33).

      (2)  Decizia 2014/922/PESC a Consiliului din 17 decembrie 2014 de modificare și de prelungire a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN) (JO L 363, 18.12.2014, p. 152).

      (3)  Acord între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan (EUPOL AFGANISTAN) (JO L 294, 12.11.2010, p. 2).


title: Decizia Consiliului din 14 noiembrie 2011 de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale

text:
               30.11.2011

               RO

               Jurnalul Oficial al Uniunii Europene

               C 349/2

         DECIZIA CONSILIULUI
   din 14 noiembrie 2011
   de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale
   2011/C 349/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru din cadrul Consiliului de Conducere al centrului, din categoria reprezentanților lucrătorilor, a devenit vacant în urma demisiei dnei Leslie MANASSEH,

         DECIDE:
   Articol unic
   Se numește următoarea persoană ca membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANȚII ORGANIZAȚIILOR LUCRĂTORILOR:

               REGATUL UNIT

               Dl Iain MURRAY
               TUC (UK)

      Adoptată la Bruxelles, 14 noiembrie 2011.

            Pentru Consiliu

            Președintele

         M. SAWICKI

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: 2014/466/PESC: Decizia EUFOR RCA/4/2014 a Comitetului politic și de securitate din 10 iulie 2014 privind acceptarea unei contribuții din partea statelor terțe la operația militară a Uniunii Europene în Republica Centrafricană (EUFOR RCA)

text:
               18.7.2014

               RO

               Jurnalul Oficial al Uniunii Europene

               L 212/11

         DECIZIA EUFOR RCA/4/2014 A COMITETULUI POLITIC ȘI DE SECURITATE
   din 10 iulie 2014
   privind acceptarea unei contribuții din partea statelor terțe la operația militară a Uniunii Europene în Republica Centrafricană (EUFOR RCA)

      (2014/466/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Decizia 2014/73/PESC a Consiliului din 10 februarie 2014 privind o operație militară a Uniunii Europene în Republica Centrafricană (EUFOR RCA) (1), în special articolul 8 alineatul (2),
   întrucât:

               (1)

               În conformitate cu articolul 8 alineatul (2) din Decizia 2014/73/PESC, Consiliul a autorizat Comitetul politic și de securitate (COPS) să adopte deciziile corespunzătoare privind acceptarea contribuțiilor propuse din partea statelor terțe.

               (2)

               În urma recomandării privind o contribuție din partea Turciei, formulată de comandantul operației UE EUFOR RCA, și a avizului Comitetului militar al Uniunii Europene, contribuția din partea Turciei la operația militară a Uniunii Europene în Republica Centrafricană (EUFOR RCA) ar trebui să fie acceptată.

               (3)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   (1)   Contribuția Turciei la EUFOR RCA este acceptată și este considerată semnificativă.
   (2)   Turcia este scutită de contribuții financiare la bugetul EUFOR RCA.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 iulie 2014.

            Pentru Comitetul politic și de securitate

            Președintele

         W. STEVENS

      (1)  JO L 40, 11.2.2014, p. 59.


title: 2007/181/CE: Decizia Consiliului din 19 martie 2007 de numire a unui supleant olandez în Comitetul Regiunilor

text:
               24.3.2007

               RO

               Jurnalul Oficial al Uniunii Europene

               L 84/36

      DECIZIA CONSILIULUI

   din 19 martie 2007
   de numire a unui supleant olandez în Comitetul Regiunilor
   (2007/181/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului olandez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un loc de supleant a devenit vacant în urma demisiei doamnei P. C. KRIKKE,

         DECIDE:
   Articolul 1
   Următoarea persoană este numită supleant în Comitetul Regiunilor pentru durata restantă a mandatului, adică până la 25 ianuarie 2010:
   domnul Bas VERKERK, burgemeester van Delft
   înlocuind-o pe doamna Pauline KRIKKE.
   Articolul 2
   Prezenta decizie începe să producă efecte la data adoptării sale.

      Adoptată la Bruxelles, 19 martie 2007.

            Pentru Consiliu

            Președintele

         Horst SEEHOFER

      (1)  JO L 56, 25.2.2006, p. 75.


title: Decizia (PESC) 2017/1193 a Consiliului din 4 iulie 2017 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
               5.7.2017

               RO

               Jurnalul Oficial al Uniunii Europene

               L 172/12

         DECIZIA (PESC) 2017/1193 A CONSILIULUI
   din 4 iulie 2017
   de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 decembrie 2005, Consiliul a adoptat Acțiunea comună 2005/889/PESC (1) de instituire a Misiunii de Asistență la Frontieră a Uniunii Europene pentru punctul de trecere Rafah (EU BAM Rafah).

               (2)

               La 7 iulie 2016, Consiliul a adoptat Decizia (PESC) 2016/1107 (2) de modificare a Acțiunii comune 2005/889/PESC și de prelungire a acesteia până la 30 iunie 2017.

               (3)

               În urma revizuirii strategice a EU BAM Rafah, misiunea ar trebui prelungită pentru o perioadă suplimentară de 12 luni, respectiv până la 30 iunie 2018.

               (4)

               Prin urmare, Acțiunea comună 2005/889/PESC ar trebui modificată în consecință.

               (5)

               EU BAM Rafah se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Acțiunea comună 2005/889/PESC se modifică după cum urmează:

               1.

               La articolul 13 alineatul (1), se adaugă următorul paragraf:
               „Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2017-30 iunie 2018 este de 1 980 000 EUR.”

               2.

               La articolul 16, al doilea paragraf se înlocuiește cu următorul text:
               „Expiră la 30 iunie 2018.”

         Articolul 2
   Prezenta decizie intră în vigoare la data adoptării.
   Se aplică de la 1 iulie 2017.

      Adoptată la Bruxelles, 4 iulie 2017.

            Pentru Consiliu

            Președintele

         M. MAASIKAS

      (1)  Acțiunea comună 2005/889/PESC a Consiliului din 12 decembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 327, 14.12.2005, p. 28).

      (2)  Decizia (PESC) 2016/1107 a Consiliului din 7 iulie 2016 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 183, 8.7.2016, p. 64).


title: 2007/766/CE: Decizia Comisiei din 14 noiembrie 2007 de stabilire a listei regiunilor și a zonelor eligibile pentru o finanțare din componenta de cooperare transfrontalieră a instrumentului de asistență pentru preaderare (IPA) în scopul cooperării transfrontaliere între statele membre și țările beneficiare pentru perioada 2007-2013

text:
               28.11.2007

               RO

               Jurnalul Oficial al Uniunii Europene

               L 310/15

      DECIZIA COMISIEI

   din 14 noiembrie 2007
   de stabilire a listei regiunilor și a zonelor eligibile pentru o finanțare din componenta de cooperare transfrontalieră a instrumentului de asistență pentru preaderare (IPA) în scopul cooperării transfrontaliere între statele membre și țările beneficiare pentru perioada 2007-2013
   (2007/766/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) (1),
   având în vedere Regulamentul (CE) nr. 718/2007 al Comisiei din 12 iunie 2007 de punere în aplicare a Regulamentului (CE) nr. 1085/2006 al Consiliului (2), în special articolul 88 alineatul (1),
   întrucât:

               (1)

               În conformitate cu articolul 9 din Regulamentul (CE) nr. 1085/2006, componenta de cooperare transfrontalieră IPA poate sprijini cooperarea transfrontalieră între țările beneficiare și statele membre. În această situație, asistența furnizată în temeiul componentei de cooperare transfrontalieră IPA acoperă regiunile aflate de ambele părți ale frontierei sau frontierelor terestre sau maritime în cauză.

               (2)

               În conformitate cu articolul 88 alineatul (1) din Regulamentul (CE) nr. 718/2007, în scopul cooperării transfrontaliere între statele membre și țările beneficiare, zonele eligibile pentru finanțare sunt regiunile NUTS nivelul 3 sau, în lipsa clasificării NUTS, zonele echivalente, situate de-a lungul frontierelor terestre între Comunitate și țările beneficiare și al frontierelor maritime între Comunitate și țările beneficiare, separate, ca regulă generală, de o distanță de maximum 150 de kilometri, luând în considerare ajustările eventuale necesare pentru a asigura coerența și continuitatea acțiunii de cooperare.

               (3)

               Articolul 88 alineatul (1) din Regulamentul (CE) nr. 718/2007 prevede că, imediat după intrarea sa în vigoare, Comisia ar trebui să adopte lista regiunilor eligibile din Comunitate și din țările beneficiare care rămâne în vigoare până la 31 decembrie 2013,

         DECIDE:
   Articol unic
   În scopul cooperării transfrontaliere între statele membre și țările beneficiare IPA vizate în articolul 88 alineatul (1) din Regulamentul (CE) nr. 718/2007, zonele eligibile pentru finanțare în cadrul componentei de cooperare transfrontalieră IPA sunt cele enumerate în anexa I (statele membre) și în anexa II (țări beneficiare).

      Adoptată la Bruxelles, 14 noiembrie 2007.

            Pentru Comisie

         Olli REHN

            Membru al Comisiei

      (1)  JO L 210, 31.7.2006, p. 82.

      (2)  JO L 170, 29.6.2007, p. 1.

      ANEXA I
      LISTA REGIUNILOR NUTS NIVELUL 3 DIN STATELE MEMBRE, ELIGIBILE PENTRU FINANȚARE ÎN SCOPUL COOPERĂRII TRANSFRONTALIERE ÎNTRE STATELE MEMBRE ȘI ȚĂRILE BENEFICIARE IPA

                  BG412

                  Sofia

                  BG414

                  Pernik

                  BG415

                  Kyustendil

                  BG341

                  Burgas

                  BG343

                  Yambol

                  BG311

                  Vidin

                  BG312

                  Montana

                  BG413

                  Blagoevgrad

                  BG422

                  Haskovo

                  GR111

                  Evros

                  GR112

                  Xanthi

                  GR113

                  Rodopi

                  GR115

                  Kavala

                  GR123

                  Kilkis

                  GR124

                  Pella

                  GR126

                  Serres

                  GR127

                  Chalkidiki

                  GR132

                  Kastoria

                  GR134

                  Florina

                  GR143

                  Magnisia

                  GR212

                  Thesprotia

                  GR213

                  Ioannina

                  GR222

                  Kerkyra

                  GR242

                  Evvoia

                  GR411

                  Lesvos

                  GR412

                  Samos

                  GR413

                  Chios

                  GR421

                  Dodekanisos

                  GR422

                  Kyklades

                  ITD35

                  Venezia

                  ITD36

                  Padova

                  ITD37

                  Rovigo

                  ITD42

                  Udine

                  ITD43

                  Gorizia

                  ITD44

                  Trieste

                  ITD56

                  Ferrara

                  ITD57

                  Ravenna

                  ITD58

                  Forlì-Cesena

                  ITD59

                  Rimini

                  ITE31

                  Pesaro-Urbino

                  ITE32

                  Ancona

                  ITE33

                  Macerata

                  ITE34

                  Ascoli Piceno

                  ITF12

                  Teramo

                  ITF13

                  Pescara

                  ITF14

                  Chieti

                  ITF22

                  Campobasso

                  ITF41

                  Foggia

                  ITF42

                  Bari

                  ITF44

                  Brindisi

                  ITF45

                  Lecce

                  CY000

                  Kypros/Kibris

                  HU223

                  Zala

                  HU231

                  Baranya

                  HU232

                  Somogy

                  HU331

                  Bács-Kiskun

                  HU333

                  Csongrád

                  RO413

                  Mehedinți

                  RO422

                  Caraș-Severin

                  RO424

                  Timiș

                  SI011

                  Pomurska

                  SI012

                  Podravska

                  SI014

                  Savinjska

                  SI016

                  Spodnjeposavska

                  SI018

                  Notranjsko-kraška

                  SI024

                  Obalno-kraška

                  SI017

                  Jugovzhodna Slovenija

      ANEXA II
      LISTA REGIUNILOR ECHIVALENTE CU NUTS NIVELUL 3 DIN ȚĂRILE BENEFICIARE IPA, ELIGIBILE PENTRU FINANȚARE ÎN SCOPUL COOPERĂRII TRANSFRONTALIERE ÎNTRE STATELE MEMBRE ȘI ȚĂRILE BENEFICIARE IPA
      Albania

         Regiunile:

                  Durrës

                  Fier

                  Gjirokastër

                  Korçë

                  Lezhë

                  Shkodër

                  Tirana

                  Vlorë

            Bosnia și Herțegovina

         Regiunea economică Herțegovina, care include municipalitățile următoare:

                  Bileča

                  Čapljina

                  Čitluk

                  Gacko

                  Grude

                  Jablanica

                  Konjic

                  Kupres

                  Livno

                  Ljubinje

                  Ljubuški

                  Mostar

                  Istočni Mostar

                  Neum

                  Nevesinje

                  Posušje

                  Prozor/Rama

                  Ravno

                  Široki Brijeg

                  Stolac

                  Berkovići

                  Tomislav grad

                  Trebinje

            Fosta Republică Iugoslavă a Macedoniei

         Regiunile:

                  East

                  North-East

                  Pelagonija

                  South-East

                  Vardar

            Croația

         Județele:

                  Dubrovnik-Neretva

                  Istria

                  Karlovac

                  Koprivnica-Križevci

                  Krapina-Zagorje

                  Lika-Senj

                  Međimurje

                  Osijek-Baranja

                  Primorje-Gorski kotar

                  Šibenik-Knin

                  Split-Dalmatia

                  Varaždin

                  Virovitica-Podravina

                  Zadar

                  Zagreb

            Muntenegru

         Municipalitățile:

                  Bar

                  Budva

                  Cetinje

                  Danilovgrad

                  Herceg Novi

                  Kotor

                  Nikšić

                  Podgorica

                  Tivat

                  Ulcinj

            Serbia, inclusiv Kosovo (1)

         Departamentele:

                  Borski

                  Branicevski

                  Central Banat

                  Jablanicki

                  Nisavski

                  North Backa

                  North Banat

                  Pcinjski

                  Pirotski

                  South Backa

                  South Banat

                  West Backa

                  Zajecarski

            Turcia

         Provinciile:

                  Antalya

                  Aydin

                  Balikesir

                  Canakkale

                  Edirne

                  Izmir

                  Kirklareli

                  Mersin (Içel)

                  Mugla

         (1)  Astfel cum este definită în Rezoluția nr. 1244 a Consiliului de Securitate al Organizației Națiunilor Unite.


title: Decizia (UE) 2016/1796 a Comisiei din 7 iulie 2016 de modificare a Deciziilor 2011/263/UE, 2011/264/UE, 2012/720/UE și 2012/721/UE pentru a ține seama de evoluțiile înregistrate în clasificarea substanțelor [notificată cu numărul C(2016) 4131] (Text cu relevanță pentru SEE)

text:
                  11.10.2016

                  RO

                  Jurnalul Oficial al Uniunii Europene

                  L 274/55

            DECIZIA (UE) 2016/1796 A COMISIEI
      din 7 iulie 2016
      de modificare a Deciziilor 2011/263/UE, 2011/264/UE, 2012/720/UE și 2012/721/UE pentru a ține seama de evoluțiile înregistrate în clasificarea substanțelor

            [notificată cu numărul C(2016) 4131]

      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
      după consultarea Comitetului pentru etichetare ecologică al Uniunii Europene,
      întrucât:

                  (1)

                  În conformitate cu articolul 6 alineatul (6) din Regulamentul (CE) nr. 66/2010, eticheta ecologică a UE nu poate fi acordată produselor care conțin substanțe sau preparate/amestecuri ce îndeplinesc criteriile pentru a fi clasificate drept toxice, periculoase pentru mediu, cancerigene, mutagene sau toxice pentru reproducere în conformitate cu Regulamentul (CE) nr. 1272/2008 al Parlamentului European și al Consiliului (2) sau produselor care conțin substanțele menționate la articolul 57 din Regulamentul (CE) nr. 1907/2006 al Parlamentului European și al Consiliului (3).

                  (2)

                  În conformitate cu articolul 6 alineatul (7) din Regulamentul (CE) nr. 66/2010, pentru categoriile specifice de produse care conțin substanțele respective, dacă înlocuirea acestor produse ca atare sau prin utilizarea unor materiale sau proiecte alternative nu este fezabilă din punct de vedere tehnic, sau pentru produsele cu o performanță de mediu globală mult mai bună decât cea a altor produse din aceeași categorie, Comisia poate adopta măsuri de acordare a unor derogări de la articolul 6 alineatul (6) din regulamentul respectiv.

                  (3)

                  Subtilizina este o substanță periculoasă, cu o clasificare armonizată în conformitate cu anexa VI la Regulamentul (CE) nr. 1272/2008. Aceasta include următoarele clase de pericol: Sensibilizarea căilor respiratorii Categoria 1, Lezarea gravă a ochilor Categoria 1, Iritarea pielii Categoria 2 și Toxicitate asupra unui organ țintă specific – o singură expunere pentru căile respiratorii Categoria 3.

                  (4)

                  Deciziile 2011/263/UE (4) și 2011/264/UE (5) ale Comisiei, astfel cum au fost modificate prin Decizia 2012/49/UE a Comisiei (6), includ deja o derogare pentru enzima subtilizină, clasificată „H400: Foarte toxic pentru organismele acvatice”, pentru criteriile ecologice de acordare a etichetei ecologice a UE pentru detergenții pentru mașini de spălat vase și detergenții de rufe, deoarece subtilizina a fost recunoscută ca fiind un ingredient important al acestor detergenți și a făcut obiectul unei derogări anterioare. În plus, tot cu scopul de a autoriza prezența subtilizinei în produsele care poartă eticheta ecologică a UE, Deciziile 2012/720/UE (7) și 2012/721/UE (8) ale Comisiei au permis prezența enzimelor clasificate „H400: Foarte toxic pentru organismele acvatice” în detergenții de uz industrial și instituțional pentru mașinile de spălat vase automate și detergenții de rufe de uz industrial și instituțional. Aceste derogări au fost acordate recunoscând funcția importantă îndeplinită de subtilizină în grupele de detergenți sus-menționate și nivelul înalt de degradare/inactivare a acesteia în stațiile de tratare a apelor uzate și în cursul utilizării detergenților și al evacuării apelor uzate către sistemul de canalizare. Derogările respective au fost necesare întrucât, cu ocazia înregistrării conform Regulamentului (CE) nr. 1907/2006, subtilizina a fost clasificată prin autoclasificare ca având „toxicitate acvatică acută, categoria 1” (factor M = 1) (H400), ceea ce ar fi împiedicat includerea sa în produse care poartă eticheta ecologică a UE.

                  (5)

                  Regulamentul (CE) nr. 1272/2008 a fost modificat prin Regulamentul (UE) nr. 286/2011 al Comisiei (9). Modificările aduse Regulamentului (CE) nr. 1272/2008 au devenit aplicabile pentru substanțe de la 1 decembrie 2012 și pentru amestecuri de la 1 iunie 2015. Regulamentul (UE) nr. 286/2011 a adăugat noi criterii de clasificare pentru pericolele pe termen lung pentru mediul acvatic, bazate pe datele privind toxicitatea acvatică cronică și biodegradabilitatea. Pe baza noilor criterii, un studiu efectuat recent de REACH SIEF cu privire la subtilizină a indicat că aceasta trebuie clasificată și ca periculoasă pentru mediul acvatic (toxicitate cronică), categoria 2. Substanța este ușor biodegradabilă și nu ar trebui să prezinte un risc pentru mediu, deoarece este aproape în întregime dezactivată în stațiile de tratare a apelor uzate. În urma acestei clasificări, utilizarea subtilizinei în produse care poartă eticheta ecologică a UE ar fi interzisă. Ca urmare a acestui lucru, ar fi dificil ca criteriile ecologice, deja stabilite, de acordare a etichetei ecologice a UE pentru detergenții pentru mașini de spălat vase, detergenții de rufe, detergenții de uz industrial și instituțional pentru mașinile de spălat vase automate și detergenții de rufe de uz industrial și instituțional să corespundă în mod indicativ procentului de 10-20 % reprezentat de detergenții și produsele de curățare disponibile pe piața Uniunii, care au cea mai bună performanță de mediu pe durata întregului lor ciclu de viață.

                  (6)

                  Subtilizina îmbunătățește performanța de curățare a detergenților, prin descompunerea eficace a componentelor proteice ale petelor. Această enzimă asigură performanțe excelente, chiar la temperaturi scăzute și la doza necesară pentru respectarea criteriilor privind temperatura scăzută, compactarea și performanța, prevăzute de sistemul de etichetare ecologică al UE. În prezent, nu există un ingredient sau o tehnologie alternativă. Alte enzime cu activități catalitice diferite, cum ar fi alfa-amilaza, lipaza și pectat liaza, pot înlătura alte tipuri de depuneri și pete, de exemplu, de amidon, de grăsime și de pectină, dar nu pot înlătura petele proteice.

                  (7)

                  Revizuirea criteriilor de acordare a etichetei ecologice a UE pentru detergenții pentru mașini de spălat vase și detergenții de rufe, stabilite de Deciziile 2011/263/UE și 2011/264/UE, și elaborarea criteriilor de acordare a etichetei ecologice a UE pentru detergenții de uz industrial și instituțional pentru mașinile de spălat vase automate și detergenții de rufe de uz industrial și instituțional, precum și modificările aduse acestora, nu au ținut seama de noile criterii de clasificare din punctul de vedere al mediului introduse prin Regulamentul (UE) nr. 286/2011.

                  (8)

                  Această modificare se aplică retroactiv, de la 1 decembrie 2012, pentru a se asigura continuitatea validității criteriilor de acordare a etichetei ecologice a UE pentru detergenții pentru mașini de spălat vase, detergenții de rufe, detergenții de uz industrial și instituțional pentru mașinile de spălat vase automate și detergenții de rufe de uz industrial și instituțional.

                  (9)

                  Prin urmare, Deciziile 2011/263/UE, 2011/264/UE, 2012/720/UE și 2012/721/UE trebuie modificate în consecință.

                  (10)

                  Măsurile prevăzute de prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010,

            ADOPTĂ PREZENTA DECIZIE:
      Articolul 1
      Anexa la Decizia 2011/263/UE se modifică în conformitate cu anexa I la prezenta decizie.
      Articolul 2
      Anexa la Decizia 2011/264/UE se modifică în conformitate cu anexa II la prezenta decizie.
      Articolul 3
      Anexa la Decizia 2012/720/UE se modifică în conformitate cu anexa III la prezenta decizie.
      Articolul 4
      Anexa la Decizia 2012/721/UE se modifică în conformitate cu anexa IV la prezenta decizie.
      Articolul 5
      Prezenta decizie se aplică de la 1 decembrie 2012.
      Articolul 6
      Prezenta decizie se adresează statelor membre.

         Adoptată la Bruxelles, 7 iulie 2016.

               Pentru Comisie

            Karmenu VELLA

               Membru al Comisiei

         (1)  JO L 27, 30.1.2010, p. 1.

         (2)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

         (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

         (4)  Decizia 2011/263/UE a Comisiei din 28 aprilie 2011 de stabilire a criteriilor ecologice de acordare a etichetei ecologice a UE pentru detergenți pentru mașini de spălat vase (JO L 111, 30.4.2011, p. 22).

         (5)  Decizia 2011/264/UE a Comisiei din 28 aprilie 2011 de stabilire a criteriilor ecologice de acordare a etichetei ecologice a UE pentru detergenți de rufe (JO L 111, 30.4.2011, p. 34).

         (6)  Decizia 2012/49/UE a Comisiei din 26 ianuarie 2012 de modificare a Deciziilor 2011/263/UE și 2011/264/UE pentru a se ține seama de evoluțiile înregistrate în clasificarea enzimelor în conformitate cu anexa I la Directiva 67/548/CEE a Consiliului și cu anexa VI la Regulamentul (CE) nr. 1272/2008 al Parlamentului European și al Consiliului (JO L 26, 28.1.2012, p. 36).

         (7)  Decizia 2012/720/UE a Comisiei din 14 noiembrie 2012 de stabilire a criteriilor ecologice de acordare a etichetei ecologice a UE pentru detergenții de uz industrial și instituțional pentru mașinile de spălat vase automate (JO L 326, 24.11.2012, p. 25).

         (8)  Decizia 2012/721/UE a Comisiei din 14 noiembrie 2012 de stabilire a criteriilor ecologice de acordare a etichetei ecologice a UE pentru detergenții de rufe de uz industrial și instituțional (JO L 326, 24.11.2012, p. 38).

         (9)  Regulamentul (UE) nr. 286/2011 al Comisiei din 10 martie 2011 de modificare, în vederea adaptării la progresul tehnic și științific, a Regulamentului (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor (JO L 83, 30.3.2011, p. 1).

         ANEXA I
         Anexa la Decizia 2011/263/UE se modifică după cum urmează:
         Din motive de claritate și securitate juridică, este oportun să se înlocuiască întregul tabel de derogări de la criteriul 2 litera (b) al cincilea paragraf cu următorul tabel care ține seama de modificările introduse prin Decizia 2014/313/UE a Comisiei (1):

                        „Subtilizină

                        H400: Foarte toxic pentru organismele acvatice

                        R50

                        H411: Toxic pentru organismele acvatice, cu efecte pe termen lung

                        R50-53

                        Agenți tensioactivi în concentrații totale < 25 % în produsul final

                        H400: Foarte toxic pentru organismele acvatice

                        R50

                        Agenți tensioactivi în concentrații totale < 25 % în produsul final (*)

                        H412: Nociv pentru organismele acvatice, cu efecte pe termen lung

                        R52-53

                        Biocide utilizate în scopul conservării (**)

                        H410: Foarte toxic pentru organismele acvatice, cu efecte pe termen lung

                        R50-53

                        H411: Toxic pentru organismele acvatice, cu efecte pe termen lung

                        R51-53

                        H412: Nociv pentru organismele acvatice, cu efecte pe termen lung

                        R52-53

                        Parfumuri

                        H412: Nociv pentru organismele acvatice, cu efecte pe termen lung

                        R52-53

                        Enzime (***)

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        NTA sub formă de impuritate în MGDA și GLDA (****)

                        H351: Susceptibil de a provoca apariția cancerului

                        R40

            (1)  Decizia 2014/313/UE a Comisiei din 28 mai 2014 de modificare a Deciziilor 2011/263/UE, 2011/264/UE, 2011/382/UE, 2011/383/UE, 2012/720/UE și 2012/721/UE pentru a se ține seama de evoluțiile înregistrate în clasificarea substanțelor (JO L 164, 3.6.2014, p. 74).

            (*)  Derogarea se aplică cu condiția ca aceștia să fie rapid degradabili în condiții anaerobe.

            (**)  Menționate la criteriul 2 litera (e). Această derogare se aplică cu condiția ca potențialele de bioacumulare ale biocidelor să fie caracterizate de valori log Pow (logaritmul coeficientului de partiție octanol/apă) < 3,0 sau de un factor de bioconcentrare determinat experimental (BCF) ≤ 100.

            (***)  Inclusiv stabilizatori și alte substanțe auxiliare din preparate.

            (****)  În concentrații mai mici de 1,0 % în materia primă, atât timp cât concentrația totală în produsul final este mai mică de 0,10 %.”

         ANEXA II
         Anexa la Decizia 2011/264/UE se modifică după cum urmează:
         Din motive de claritate și securitate juridică, este oportun să se înlocuiască întregul tabel de derogări de la criteriul 4 litera (b) al cincilea paragraf cu următorul tabel care ține seama de modificările introduse prin Decizia 2014/313/UE:

                        „Subtilizină

                        H400: Foarte toxic pentru organismele acvatice

                        R50

                        H411: Toxic pentru organismele acvatice, cu efecte pe termen lung

                        R50-53

                        Agenți tensioactivi în concentrații totale < 25 % în produsul final

                        H400: Foarte toxic pentru organismele acvatice

                        R50

                        Agenți tensioactivi în concentrații totale < 25 % în produsul final (*)

                        H412: Nociv pentru organismele acvatice, cu efecte pe termen lung

                        R52-53

                        Biocide utilizate în scopul conservării (**)

                        H410: Foarte toxic pentru organismele acvatice, cu efecte pe termen lung

                        R50-53

                        H411: Toxic pentru organismele acvatice, cu efecte pe termen lung

                        R51-53

                        H412: Nociv pentru organismele acvatice, cu efecte pe termen lung

                        R52-53

                        Parfumuri

                        H412: Nociv pentru organismele acvatice, cu efecte pe termen lung

                        R52-53

                        Enzime (***)

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        Catalizatori de înălbire (***)

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        NTA sub formă de impuritate în MGDA și GLDA (****)

                        H351: Susceptibil de a provoca apariția cancerului

                        R40

                        Înălbitori optici (numai pentru detergenții de rufe cu putere mare)

                        H413: Poate avea efecte nocive pe termen lung asupra organismelor acvatice

                        R53

            (*)  Derogarea se aplică cu condiția ca aceștia să fie rapid degradabili în condiții anaerobe.

            (**)  Menționate la criteriul 4 litera (e). Această derogare se aplică cu condiția ca potențialele de bioacumulare ale biocidelor să fie caracterizate de valori log Pow (logaritmul coeficientului de partiție octanol/apă) < 3,0 sau de un factor de bioconcentrare determinat experimental (BCF) ≤ 100.

            (***)  Inclusiv stabilizatori și alte substanțe auxiliare din preparate.

            (****)  În concentrații mai mici de 1,0 % în materia primă, atât timp cât concentrația totală în produsul final este mai mică de 0,10 %.”

         ANEXA III
         Anexa la Decizia 2012/720/UE se modifică după cum urmează:
         Din motive de claritate și securitate juridică, este oportun să se înlocuiască întregul tabel de derogări de la criteriul 3 litera (b) al șaselea paragraf cu următorul tabel care ține seama de modificările introduse prin Decizia 2014/313/UE:

                        „Subtilizină

                        H400: Foarte toxic pentru organismele acvatice

                        R50

                        H411: Toxic pentru organismele acvatice, cu efecte pe termen lung

                        R50-53

                        Agenți tensioactivi în concentrații totale < 15 % în produsul final

                        H400: Foarte toxic pentru organismele acvatice

                        R50

                        Agenți tensioactivi în concentrații totale < 25 % în produsul final

                        H412: Nociv pentru organismele acvatice, cu efecte pe termen lung

                        R52-53

                        Substanțe biocide utilizate în scopul conservării (*)

                        (numai pentru lichide cu pH între 2 și 12, a căror concentrație în materialul activ este de maximum 0,10 % în greutate)

                        H 331: Toxic în caz de inhalare

                        R23

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        H400: Foarte toxic pentru organismele acvatice

                        R50

                        Enzime (**)

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        H400: Foarte toxic pentru organismele acvatice

                        R50

                        NTA sub formă de impuritate în MGDA și GLDA (***)

                        H351: Susceptibil de a provoca apariția cancerului

                        R40

            (*)  Derogarea nu se aplică decât pentru criteriul 3 litera (b). Substanțele biocide trebuie să respecte criteriul 3 litera (d).

            (**)  Inclusiv stabilizatori și alte substanțe auxiliare din preparate.

            (***)  În concentrații mai mici de 1,0 % în materia primă, atât timp cât concentrația totală în produsul final este mai mică de 0,10 %.”

         ANEXA IV
         Anexa la Decizia 2012/721/UE se modifică după cum urmează:
         Din motive de claritate și securitate juridică, este oportun să se înlocuiască întregul tabel de derogări de la criteriul 4 litera (b) al șaselea paragraf cu următorul tabel:

                        „Subtilizină

                        H400: Foarte toxic pentru organismele acvatice

                        R50

                        H411: Toxic pentru organismele acvatice, cu efecte pe termen lung

                        R50-53

                        Agenți tensioactivi în concentrații totale < 20 % în produsul final

                        H400: Foarte toxic pentru organismele acvatice

                        R50

                        Agenți tensioactivi în concentrații totale < 25 % în produsul final (*)

                        H412: Nociv pentru organismele acvatice, cu efecte pe termen lung

                        R52-53

                        Substanțe biocide utilizate în scopul conservării (**)

                        (numai pentru lichide cu pH între 2 și 12, a căror concentrație în materialul activ este de maximum 0,10 % în greutate)

                        H331: Toxic în caz de inhalare

                        R23

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        H400: Foarte toxic pentru organismele acvatice

                        R50

                        Enzime (***)

                        H400: Foarte toxic pentru organismele acvatice

                        R50

                        H334: Poate provoca simptome de alergie sau de astm ori dificultăți de respirație în caz de inhalare

                        R42

                        H317: Poate provoca o reacție alergică a pielii

                        R43

                        Catalizatori de înălbire (***)

                        H400: Foarte toxic pentru organismele acvatice

                        R50

                        NTA sub formă de impuritate în MGDA și GLDA (****)

                        H351: Susceptibil de a provoca apariția cancerului

                        R40

            (*)  Această derogare se aplică cu condiția ca agenții tensioactivi să respecte criteriul 3 litera (a) și să fie degradabili anaerob.

            (**)  Derogarea se aplică numai pentru criteriul 4 litera (b). Substanțele biocide trebuie să respecte criteriul 4 litera (e).

            (***)  Inclusiv stabilizatori și alte substanțe auxiliare din preparate.

            (****)  În concentrații mai mici de 1,0 % în materia primă, atât timp cât concentrația totală în produsul final este mai mică de 0,10 %.”


title: Decizia Comisiei din 20 septembrie 2006 de stabilire a Grupului la nivel înalt pentru multilingvism

text:
Anunţ juridic important

|

32006D0644

Official Journal L 263 , 23/09/2006 P. 0012 - 0013

		20060920Decizia Comisieidin 20 septembrie 2006de stabilire a Grupului la nivel înalt pentru multilingvism(2006/644/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Articolul 149 alineatul (2) din Tratatul de instituire a Comunității Europene a atribuit Comunității misiunea de a dezvolta dimensiunea europeană în educație, în special prin predarea și diseminarea limbilor statelor membre.(2) În scopul elaborării unei noi strategii privind multilingvismul, în conformitate cu comunicarea Comisiei intitulată "O nouă strategie-cadru privind multilingvismul" [1], Comisia ar putea avea nevoie să recurgă la expertiza specialiștilor reuniți în cadrul unui grup consultativ.(3) Prin urmare, este necesar să se constituie un grup de experți în domeniul multilingvismului, să se stabilească responsabilitățile sale și structura sa.(4) Grupul trebuie să furnizeze sprijinul și asistența pentru stabilirea noilor inițiative, trebuie să contribuie cu idei noi și cu un nou impuls în vederea unei abordări globale a multilingvismului în Uniunea Europeană.(5) Grupul trebuie să fie compus din opt până la 12 membri.(6) Trebuie prevăzute norme privind divulgarea informațiilor de către membrii grupului, fără să se aducă atingere dispozițiilor Comisiei în materie de securitate prevăzute în anexa la Decizia 2001/844/CE, CECO, Euratom a Comisiei [2].(7) Datele cu caracter personal privind membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [3],DECIDE:Articolul 1Grupul la nivel înalt pentru multilingvismSe înființează Grupul la nivel înalt pentru multilingvism, denumit în continuare "grupul".Articolul 2MisiuneaMisiunea grupului este de a asigura schimbul de idei, de experiență și de bune practici în domeniul multilingvismului, precum și de a prezenta Comisiei recomandări privind acțiunile ce trebuie întreprinse în acest sens.Articolul 3Consultarea(1) Comisia poate consulta grupul cu privire la orice aspect din domeniul multilingvismului.(2) Președintele grupului poate consilia Comisia să consulte grupul într-o anumită problemă.Articolul 4Compunerea — numirea(1) Grupul este compus din opt până la 12 membri.(2) Membrii grupului sunt numiți de Comisie dintre specialiștii competenți în domeniul multilingvismului.(3) Membrii sunt numiți cu titlu personal și fac recomandări Comisiei independent de orice influențe externe.(4) Membrii grupului rămân în funcție până la data la care sunt înlocuiți sau până la reînnoirea mandatului.(5) Membrii care nu mai sunt în măsură să contribuie în mod eficient la deliberările grupului, care demisionează sau care nu mai îndeplinesc condițiile prevăzute la alineatul (3) din prezentul articol sau la articolul 287 din tratat pot fi înlocuiți pe perioada rămasă din mandatul lor.(6) Membrii numiți cu titlu personal semnează, în fiecare an, un document prin care se angajează să acționeze în interes public, precum și o declarație care atestă absența sau existența oricărui interes ce le poate compromite obiectivitatea.(7) Numele membrilor numiți individual se publică pe site-ul internet al DG EAC. Colectarea, gestionarea și publicarea numelor membrilor se realizează în conformitate cu dispozițiile Regulamentului (CE) nr. 45/2001 [4].Articolul 5Funcționarea(1) Grupul este prezidat de membrul Comisiei responsabil pentru multilingvism.(2) În acord cu Comisia, se pot înființa subgrupuri care să examineze aspecte speciale, pe baza unui mandat stabilit de grup. Respectivele grupuri se dizolvă îndată după îndeplinirea mandatului lor.(3) În cazul în care acest lucru este util și/sau necesar, reprezentantul Comisiei poate invita experții sau observatorii cu competențe speciale privind un anumit subiect de pe agendă să participe la deliberările grupului sau subgrupului.(4) Informațiile obținute în urma participării la deliberările unui grup sau subgrup nu pot fi divulgate în cazul în care, în opinia Comisiei, respectivele informații au ca obiect chestiuni confidențiale.(5) Grupul și subgupurile sale se reunesc în mod normal la sediile Comisiei, în conformitate cu procedurile și programul stabilite de aceasta. Comisia asigură servicii de secretariat. Alți funcționari ai Comisiei interesați de proceduri pot participa la reuniunile grupului și subgrupurilor sale.(6) Grupul își stabilește regulamentul de procedură pe baza regulamentului standard de procedură adoptat de Comisie.(7) Comisia poate publica [pe internet], în limba originală a documentului în cauză, orice rezumat, concluzie, concluzie parțială sau document de lucru al grupului.Articolul 6Cheltuielile de reuniuneComisia rambursează cheltuielile de călătorie și, după caz, de ședere suportate de membri, experți și observatori în cadrul activităților grupului în conformitate cu normele Comisiei privind recompensarea experților externi.Membrii, experții și observatorii nu sunt remunerați pentru serviciile pe care le prestează.Cheltuielile de reuniune se rambursează în limitele bugetului anual alocat grupului de către serviciile responsabile ale Comisiei.Articolul 7Intrarea în vigoarePrezenta decizie produce efecte de la data publicării în Jurnalul Oficial al Uniunii Europene.Adoptată la Bruxelles, 20 septembrie 2006.Pentru ComisieJán FigeľMembru al Comisiei[1] COM(2005) 596 final.[2] JO L 317, 3.12.2001, p. 1. Decizie astfel cum a fost modificată ultima dată prin Decizia 2006/548/CE, Euratom (JO L 215, 5.8.2006, p. 38).[3] JO L 8, 12.1.2001, p. 1.[4] În cazuri justificate în mod corespunzător, se pot face excepții de la norma privind publicarea numelor membrilor.--------------------------------------------------